
Text rozhodnutia
Súd: Krajský súd Bratislava Spisová značka: 5Sd/212/2014 Identifikačné číslo súdneho spisu: 1014201502 Dátum vydania rozhodnutia: 07. 09. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1014201502.1 Uznesenie Krajský súd v Bratislave v právnej veci navrhovateľa B.. B. A., K. B. XX, K. proti odporkyni Sociálnej poisťovni ústredie, Ul. 29. augusta č. 8-10, Bratislava o starobný dôchodok takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 9.9.2014 a návrhom zo dňa 13.4.2016 žiadal preskúmať rozhodnutie odporkyne číslo XXX XXX XXXX X zo dňa 22.8.2014 a zmenové rozhodnutie číslo XXX XXX XXXX X zo dňa 30.3.2016, ktorými odporkyňa zamietla žiadosť navrhovateľa o priznanie starobného dôchodku o 16. apríla 2011. Návrhom zo dňa 24.5.2016 navrhovateľ žiadal preskúmať rozhodnutie odporkyne číslo XXX XXX XXXX X zo dňa 14.4.2016, ktorým odporkyňa odňala navrhovateľovi od 2. júna 2016 starobný dôchodok priznaný podľa § 26a zákona č. 100/1988 Zb. o sociálnom zabezpečení v znení neskorších predpisov. Písomným prehlásením zo dňa 7.9.2017 navrhovateľ vzal späť návrhy zo dňa 9.9.2014, 13.4.2016 a zo dňa 24.5.2016 v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

